ms en id en en en en en en en en ms hbs_lat ms id ms ms ms id ms id id id id id ms id id id id id id id ms id id id id id id ms ms ms id ms id id id id id et et sv es id id id id ms id id id ms id id id id id id id id id id ms ms id id id id id id id id id id id id id id id id id id ms ms id id ms id ms id id ms ms ms id ms ms id ms en ms en id en en en en en en id ms id ms id hbs_lat en id id id id id id sv id hbs_lat ms id id id id id id id id id en en en en en it en en en en ms en en en en en en en en ms hbs_lat ms id en
5 Khasiat Minyak Kelapa Dara Kepada Kesihatan Kita - Kesihatan Alternatif
Antara khasiat minyak kelapa dara yang diketahui ramai adalah sangat bagus dalam merawat kulit dan rambut. Tetapi minyak kelapa dara tidak hanya terhad kepada kegunaan kecantikan.
Ia boleh digunakan dalam masakan kerana ia jauh lebih sihat dan berkhasiat berbanding minyak masak lain seperti minyak kelapa sawit, canola atau bunga matahari.
Minyak kelapa di ekstrak dari kelapa segar supaya ia dapat mengekalkan kandungan mikro nutrien dan khasiatnya.
Ekstrak minyak kelapa dara diperoleh dari buah kelapa yang matang. Ia kemudian di ekstrak menggunakan mesin atau menggunakan tangan.
Minyak kelapa diperoleh apabila ia tidak melalui proses pemanasan atau pun diproses terlebih dahulu dan hanya digunakan secara mentah.
Proses mengekstrak minyak kelapa dara ini tidak melalui proses pemanasan. Dan yang pasti ia tidak melalui proses kimia seperti minyak lain.
Jika ia diproses menggunakan mesin untuk menekan isi kelapa segar supaya ia mengeluarkan santan dan minyak ia dikenali sebagai proses penekanan sejuk (cold pressed).
Melalui proses biofizik, santan diasingkan dari minyak. Sisa minyak mempunyai tahap asap tinggi dalam suhu sekitar 350 fahrenheit.
Minyak kelapa dara sesuai digunakan untuk dalam masakan tumisan atau panggang. Ia mungkin tidak sesuai untuk masakan jenis bergoreng atau masakan yang memerlukan suhu api yang tinggi.
Apakah Keistimewaan Minyak Kelapa Dara Atau VCO Ini?
Disebabkan minyak kelapa dara tidak melalui proses pemanasan, ia dapat mengekalkan kandungan khasiatnya. Bukan sahaja kaya dengan kandungan nutrien seperti asid lemak,  ia juga tidak mengandungi kandungan kolesterol.
Kandungan antioksidan nya masih kekal dan sebab itu jugalah ia sangat banyak digunakan oleh mereka yang ingin menjaga kesihatan jantung dan tubuh badan yang sihat.
Kerana ia tidak tinggi kandungan kolesterol ia dapat melindungi hati, buah pinggang, jantung, otak serta organ lain dalam badan.
Perbezaan Antara Minyak Kelapa Dara VCO Dan Minyak Kelapa Biasa (Refined)
Sekiranya isi kelapa yang berwarna putih digunakan untuk mendapatkan minyak, maka ia ialah minyak kelapa ‘dara’.
Jika isi kelapa dikeringkan dan dipanaskan, isinya akan keras dan menghasilkan kelapa kering. Isi kelapa kering akan melalui proses menggunakan mesin untuk mengekstrak minyak.
Hasil minyak yang diperoleh kemudian melalui proses pengewapan atau pemanasan untuk menghilangkan bau minyak.
Akhir sekali ia akan dilunturkan dengan melalui proses penapisan untuk membuang sebarang kekotoran dan bahan asing dalam minyak.
Apakah Kebaikan Minyak Kelapa Dara VCO?
Minyak kelapa dara mempunyai sifat pelembab semula jadi dan ia kaya dengan antioksidan.
Ia boleh digunakan untuk membantu merawat masalah kulit, jangkitan kuman, dan juga membantu meningkatkan imuniti badan.
Berikut merupakan khasiat minyak kelapa dara:
1. Membantu Memperbaiki Kulit
Minyak kelapa mempunyai komponen terbaik yang boleh membantu dalam memberikan perlindungan dan rawatan kepada kulit. Ia kaya dengan kandungan antioksidan, anti keradangan dan juga sangat baik dalam merawat jangkitan dan kegatalan.
Minyak kelapa dara juga boleh membantu dalam merawat penyakit kulit seperti ekzema.
Kandungan asid lemak minyak kelapa dara yang mampu tembus ke beberapa lapisan kulit kita adalah seperti berikut:
Asid laurik 49 peratus
Asid miristik 18 peratus
Asid palmitik 8 peratus
Asid kaprilik 8 peratus
Asid kaprik 7 peratus
Asid oleik 6 peratus
Asid linoleat 2 peratus
Asid stearat 2 peratus
Menyapu minyak kelapa sebagai rawatan muka dapat meningkatkan pertahanan kulit dan memberikan perlindungan dari sinar UV.
Ia juga dapat menghalang penghasilan sebatian pro-radang dan dapat mempercepatkan penyembuhan luka dan parut secara semula jadi.
2. Membantu Mengurangkan Berat Badan
Kebanyakan minyak masak mempunyai kandungan asid lemak yang tinggi yang boleh menyebabkan peningkatan kadar kolesterol dalam darah.
Kandungan asid lemak ini tidak mudah dipecahkan dan tidak mudah bergerak dalam aliran darah anda.
Jadi dengan menggunakan minyak masak yang mengandungi kandungan asid lemak yang rendah seperti minyak kelapa dapat membantu mencegah masalah kolesterol yang tinggi dalam darah.
Minyak kelapa atau minyak kelapa dara mengandungi kandungan asid lemak yang rendah dan sedikit.
Kandungan asid lemak yang rendah dalam minyak kelapa dara tidak menyebabkan peningkatan dalam kadar kolesterol seperti minyak masak lain.
Ia juga tidak akan disimpan dalam badan sebagai lemak tisu.
Kajian juga menunjukkan dengan mengamalkan diet sihat seperti memasak dengan menggunakan minyak yang mengandungi rendah kandungan asid lemak dapat membantu dalam mengurangkan berat badan.
Jadi dengan menggantikan minyak masak biasa dengan minyak kelapa dara dapat membantu anda mendapatkan berat ideal yang anda idamkan selama ini.
Bukan sahaja ia membantu anda mengurangkan berat badan, ia juga membantu anda berasa lebih sihat.
Menyapu minyak kelapa dara pada rambut dapat membantu dengan masalah kekurangan protein pada rambut. Berbeza dengan minyak lain seperti bunga matahari, minyak kelapa boleh menembusi rambut hingga ke akar umbi dengan lebih baik.
Minyak mineral lain tidak mampu bertindak secara kimia dengan protein untuk memelihara kandungan protein dalam rambut.
Berbeza dengan minyak kelapa, yang kaya dengan kandungan asid laurik sebagai asid lemaknya. Asid Laurik bertindak lebih baik terhadap protein rambut.
Oleh itu, menggunakan minyak kelapa pada rambut yang rosak atau kering , atau menggunakan minyak kelapa sebagai pelembab ketika mencuci dapat memberikan rambut yang lebih sihat dan kuat.
Minyak kelapa juga dapat mengurangkan rambut bercabang dan melindunginya daripada kerosakan kimia yang teruk seperti dari penggunaan pengering rambut, produk pewarna dan pelurus rambut.
4. Menjaga Gigi Supaya Lebih Sihat Bersih
Minyak kelapa dara atau VCO mempunyai komponen antimikroba spektrum yang tinggi. Bakteria- bakteria yang menyebabkan gigi rosak akan bertindak balas dengan minyak kelapa.
Oleh sebab itu banyak rawatan seperti kaedah oil pulling menggunakan minyak kelapa.
Dengan berkumur dengan minyak kelapa dapat menghilangkan plak dan kotoran degil pada gigi serta membantu mengurangkan masalah radang gusi.
Minyak kelapa juga dapat membantu dalam mengatasi masalah kuman dalam gusi, mulut berbau dan sakit gigi.
Asid Laurik sebagai unsur utama dalam minyak kelapa sangat baik sebagai anti-radang dan menghalang pertumbuhan mikroba.
Unsur utama ini membuatkan minyak kelapa dara sebagai pengganti terbaik selain ubat gigi untuk penjagaan gigi. Ia juga lebih murah dan selamat digunakan untuk semua golongan.
5. Membantu Menghalang Kanser
Asid lemak adalah penting bagi mereka yang mempunyai masalah imuniti rendah. Minyak kelapa merupakan salah satu sumber lemak yang terbaik berbanding dengan minyak atau produk tenusu seperti mentega yang banyak dihasilkan dengan menggunakan minyak kelapa sawit.
Ia mempunyai komponen perlindungan yang baik dalam mengurangkan risiko kanser payudara serta usus besar.
Sering sekali pesakit kanser yang melalui rawatan kemoterapi berasa lemah dan kurang selera makan.
Dengan menambah sedikit minyak kelapa dara ke dalam diet mereka dapat membantu meningkatkan selera makan, metabolisme dan tenaga.
Secara ringkasnya, dengan menggunakan minyak kelapa dara dapat memberikan banyak manfaat kepada kesihatan secara keseluruhan.
Sekarang anda sudah tahu mengapa ramai para pengamal kesihatan di seluruh dunia menggantikan minyak masak biasa dengan minyak kelapa dara.
Anda juga boleh mencuba menggunakannya untuk memasak atau menambahkan nya dalam masakan kek atau roti anda sebagai pengganti marjerin.
Mungkin minyak kelapa dara tidak berapa sesuai digunakan untuk menggoreng tapi terdapat banyak resepi yang anda boleh cuba dengan minyak kelapa dara ini.
Bagaimana Untuk Menggunakan Minyak Kelapa Dara VCO Dalam Masakan Anda?
Tambahkan satu sudu minyak kelapa ke dalam kopi anda untuk rasa lemak yang lebih sedap.
Boleh ditambah ke dalam jus buah-buahan seperti smoothie, ais krim, kuih dan kek, dan untuk menjadikan rasa makanan lebih kaya dan sedap apabila dimasak menggunakan minyak kelapa.
Masakan tumis dan ubi panggang mempunyai khasiat yang lebih tinggi jika dibakar menggunakan minyak kelapa.
Adakah Minyak Kelapa Dara VCO Mempunyai Kesan Sampingan Jika Diambil Terlalu Banyak?
Ya, ia merupakan minyak sihat. Tetapi minyak kelapa ialah takungan kepada saturated fatty acids (SFA). Mengamalkan diet yang mempunyai kandungan SFA sering dikaitkan dengan gangguan metabolik.
Terdapat beberapa kajian yang menyokong dakwaan ini. Walaupun minyak kelapa dara dikatakan dapat membantu mengurangkan kolesterol, tidak ada bukti yang kukuh untuk mengaitkan pengambilannya dengan masalah kardiovaskular seperti masalah jantung dan buah pinggang.
Bukan semua kajian yang dijalankan membuktikan peningkatan kadar kolesterol disebabkan oleh minyak kelapa dara.
Oleh itu anda dinasihatkan untuk mengehadkan penggunaan minyak kelapa dara dalam kurang 10 peratus daripada jumlah lemak dalam diet anda.
Namun ia juga bergantung dengan jenis diet yang anda amalkan.
Jika diet anda sehari ialah 2,000 kalori sehari, maka 120 kalori mesti diperoleh dari lemak tepu. Ini dalam 13g lemak tepu untuk setiap hari. Jumlah ini terdapat dalam setiap satu sudu minyak kelapa.
Rancang diet dan pemakanan anda sebaiknya.
Bagaimana Mengetahui Sekiranya Minyak Kelapa Dara VCO Sudah Rosak Atau Sudah Tamat Tempoh
Minyak kelapa dara boleh tahan 2 hingga 3 tahun jika ia disimpan ditempat yang gelap dan sejuk.
Jika  minyak mula berbau tengik atau berubah warna ia tidak lagi selamat digunakan.
Buang minyak kelapa jika terdapat kandungan kulat pada permukaan minyak.
Minyak kelapa dara mempunyai banyak khasiat dalam kesihatan dan dalaman. Bukan sahaja ia kurang kandungan kolesterol ia juga banyak digunakan dalam rawatan tradisional dalam merawat sakit gigi dan penjagaan kulit.
Antara perkara penting yang kita semua patut tahu ialah segalanya perlukan keseimbangan.
Setiap makanan dan suplemen yang kita perlu ambil perlu diseimbangkan dengan alternatif lain yang juga dapat memberikan manfaat kepada kesihatan kita.
Categories Solusi kesihatan alternatif Tags anti-penuaan
10 Alternatif Pengganti Garam Dalam Masakan
17 Khasiat Habbatus Sauda Untuk Kesihatan Anda Menurut Kajian
Leave a Comment Cancel reply
Save my name, email, and website in this browser for the next time I comment.
Please enter an answer in digits:
two × one =
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Khasiat Arabic Gum: 11 Kebaikan Kesihatan Luar Biasa dari Makanan Yang Sudah Wujud Beribu Tahun Ini
Kebaikan Bawang Putih: 8 Cara Terbaik Menggunakan Bawang Putih Untuk Meningkatkan Kesihatan Anda
Kebaikan Daun Senna: Apakah Daun Senna?
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Khasiat Arabic Gum: 11 Kebaikan Kesihatan Luar Biasa dari Makanan Yang Sudah Wujud Beribu Tahun Ini
Kebaikan Bawang Putih: 8 Cara Terbaik Menggunakan Bawang Putih Untuk Meningkatkan Kesihatan Anda
Kebaikan Daun Senna: Apakah Daun Senna?
Kelebihan Minyak Jojoba: Pelembap dan Rawatan Rambut Semula Jadi
17 Khasiat Habbatus Sauda Untuk Kesihatan Anda Menurut Kajian
Afyaa Hayyiba Habbatus Sauda
SAWDA Minyak Habbatus Sauda
Copyright © 2022 Kesihatan Alternatif
SAWDA Minyak Habbatus Sauda
Afyaa Hayyiba Habbatus Sauda